|  |  |
| --- | --- |
| Emne  | **Modeller** - se også de generelle kommentarer |
| Mål-gruppe | Formidlingsagenter – små  |
| Fag-område | Natur/teknik  |
| Mål  | Eleverne skal kunne anvende kort t og modeller samt kunne redegøre for dem. |
| **Fase 1**(intro / fang) | Vi fik besøg af skolens to-sprogslærer, der fortalte eleverne, at hun havde brug for deres hjælp. En autentisk problemstilling blev præsenteret. Hun fortalte at mange før-faglige udtryk, som de tog for givet, havde hendes elever ikke kendskab til. Det var fx ord som år, årstid, skygge, ørken, grænse, damp... Om de kunne designe en formidling, der kunne give børnene nogle oplevelser, så de bedre kunne forstå, huske og lære det. Det ville de gerne. |
| **Fase 2**(fundament/forudsætning) | Med kraftig inspiration fra Metodelab ( http://metodelab.dk/index.php?id=46) introducerede vi modelbegrebet for eleverne og klædte dem således på til opgaven. Vi hev en masse forskellige modeller ned fra hylderne og diskuterede modellens funktion, fordele og ulemper samt talte om, hvor de to-sprogede børn måske kunne lære noget forkert af modellen.  |
| **Fase 3**(forsk) | Herefter valgte de (to og to) en model, de ville koncentrere sig om. De fordybede sig i faglige områder med torso, dynamo, kort og globus samt modeller af øjet, tænder, vindmøller mm. Hver gruppe noterede fem begreber, de havde som mål at lære de små elever. |
| Forklar / formidl | Vi bad to-sprogslæreren dele sine elever op i fem grupper (det blev ca fire i hver). Herefter fik hver gruppe ca. 10 minutters formidling af agenterne. Og efter en mindre "overhøring" i begreberne, gik de videre til næste gruppe.To-sprogslæreren tog billeder og arbejdede videre med begreberne i de følgende timer. Hun bemærkede i øvrigt, at børnenes tegninger efterfølgende indeholdt flere detaljer og de havde flere begreber på, når de fortalte hvad de havde tegnet. |
| Forlæng | Vi evaluerede forløbet med vores elever, de synes det havde en meningsfuld opgave. Vi forlængede ved at arbejde med design af egne modeller, da dem de have brugt i det omtalte forløb var færdigproducerede modeller. Her gav vi dem opgaven: Lav en model, der kan forklare drivhuseffekten?Modellerne står nu i vores samling, til andre lærere og elever.Og vi har set at forløbet har styrket agenterne i, at designe egne modeller efterfølgende. De starter altid med at definere deres model og fortæller hvad den skal vise - og hvad den eksempelvis ikke kan vise.  |